Court BE

Court estis urbo
ĝis la 31-a de decembro 2009 komunumo de la distrikto Moutier kaj ekde la 1-a de januaro 2010 komunumo de la administra distrikto Berna Ĵuraso en Kantono Berno, Svislando. Ĝi havis  loĝantojn je la 31-a de decembro 2010.

 Geografio 
Court situas en la Berna Ĵuraso ĉe la bordo de la rivero Birs sude de Moutier. La komunumo Court konsistas el la vilaĝo Court kaj la vilaĝetoj Les Condemines kaj Mévilier, la setlejoj Petit Pré kaj La Fenatte kaj diversaj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 24,62 km², de kiuj 60,0% estas kovritaj de arbaro, 34,3% servas por agrikulturo kaj 4,6% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Court limas en nordo al Moutier, en nordoriento al Eschert, en oriento al Gänsbrunnen (SO), en nordoriento al Selzach (SO), en sudo al Grenchen (SO), en nordokcidento al Romont, kaj en okcidento al Sorvilier.

 Trafiko 
Tra Court pasas la kantona ĉefvojo n-ro 6/30 de Bielo respektive La Chaux-de-Fonds tra Moutier al Delemonto. En la jaro 2016 estos malfermita la parto de la svisa aŭtovojo A16 de Bielo al Delemonto, kiu pasas tra la komunuma teritorio. Al la publika transportreto la komunumo estas konektita per la trajnlinio de Svisaj Federaciaj Fervojoj de Sonceboz-Sombeval al Moutier.

 Historio 
La unua dokumenta mencio de Court datiĝas el la jaro 1148 kiel Cort. Court apartenis dum mezepoko al la priorejo Moutier-Grandval en la Princepiskopejo de Bazelo.Fonto: François Wisard: Court en Historia Leksikono de Svislando (2008-10-01) De 1793 ĝis 1797 Court apartenis al la Respubliko Moutier, tiam estis integrita al la Franca Departemento Mont-Terrible kaj ek de 1800 al la departemento Haut-Rhin. En la jaro 1815 ĝi per la Viena Kongreso estis atribuita al Kantono Berno.Fonto: Stéphanie Lachat: Priorejo Moutier-Grandval''' en Historia Leksikono de Svislando'' (2009-11-17) En 1816 Court fariĝis parto de la berna distrikto Moutier. En la 1970-aj jaroj la distrikto Moutier dufoje voĉdonis kontraŭ la integriĝo al la nova Kantono Ĵuraso kaj Court tial restis parto de Kantono Berno.Fonto: Stéphanie Lachat: Moutier (distrikto) en Historia Leksikono de Svislando (2008-05-21)

 Vidu ankaŭ 
 Aliaj signifoj de Court
 Court (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Court